《满江红 广陵吊古》
清代·王允持

落日西风，何处问、隋家宫阙。徒徙倚、竹西歌吹，雷塘烟月。

舞袖影随莹火暗，棹讴声逐龙舟没。最伤心、一片玉钩斜，埋香骨。

更乍起，悲笳咽。人未散，哀筝急。看残脂胜粉，淡妆浓抹。

绣帓依徊三妇艳，华灯冷落千门寂。笑樊川，空自许多情，肠堪结。

作者简介：王允持，字简在，无锡人。康熙二十四年进士，有《陶村词》一卷。